Husets placering med flot udsigt over Middelhavet gør stedet til en perle. Ønsker man en ferie i fred og ro på Mallorca er det svært at finde et bedre sted. Værten var let at komme i kontakt med - det var dog ikke nødvendigt mens vi var på stedet.
Fra huset er der max 1 min. gang til vandet. Vi badede alle rigtig meget ved den lille havn. Sjovt sted at lege for børnene. Husk snorkel og dykkermaske
Huset har alt hvad vi havde behov for. Vi ankom søndag aften efter butikkernes lukketid. Det gjorde ikke noget - for der var sørget for mad , øl, vin, kaffe og hvad man lige kunne mangle.
Hus og vært får vores allerbedste anbefalinger.